Humanizam – svjetlo na kraju srednjeg vijeka

Čovjek je nitko. Čovjek je mrav, biljka koju Bog zgazi radeći nebitne poslove, lutajući. Bog je sve, savršenstvo, a čovjek greška. To je alfa i omega srednjeg vijeka. To je pravilo. To je zakon.

Humanizam je pobuna. Kao što svaka pobuna ima svog Spartaka, humanizam ima Dantea, Petrarcu i Boccaccia. Čovjek je uzvišeno biće, čovjek postaje kralj dana na tjednu odmora, o čovjeku se piše i prije i poslije smrti, čak i epovi inspirirani mitologijom stavljaju čovjeka u središte. Čovjek je alfa. Čovjek je omega. Počinje se pisati o grijesima, idejama zagrobnog života i počinje se groziti glas crkve. Dante u „svojem paklu“ šalje otvorenu prijetnju svim nekršćanima, crkvi, i svim ljudima koji su do neke mjere grešnici. Danas bi unutra potrpao više od pola svijeta. Ali, da je to djelo napisano danas, imalo bi minimalan učinak. Danas, uz slobodu govora, svaki primitivac koji misli da je pametan, može napisati svoju duhovno uzvišenu blesariju zbog koje će steći još veće mišljenje o sebi. U Danteovo vrijeme, to je bila prijetnja svijetu i samo bi se najhrabriji usudili tako pisati. Ali danas ljudi ne vjeruju u sve idiotarije koje čuju. Danas ljudi misle. Društvo je postalo skupina skeptika koji trebaju dokaz za sve. U ono vrijeme bilo je ili vjeruj ili si izbačen iz društva pretencioznih ljudi kojima se svi dive. U humanizmu dolazi još do jednog stila; slatkog novog stila. Tim stilom je pisao Petrarca. Zaljubljeni dječačić ili lovac na slavu? Po mojem mišljenju lovac na slavu koji se predstavlja kao zaljubljeni tupan kako bi se načinio zanimljivijim. Piše o Lauri, nepoznatoj ženi. Pretpostavlja se da je iz imućne obitelji, ali to je samo pretpostavka. Možda je bila samo plod njegove mašte. Laura je žena slatkog novog stila. Ona je savršena! Ona je božanstvo! Nema bolje od nje! Ja još uvijek ne razumijem kako su ljudi padali na takve stvari od kojih se mnogima okrene želudac. Ljudi su trebali shvatiti, poslije Laurine smrti, da on samo traži slavu. Mrtvi ne čitaju. Boccaccio je pak bio prava revolucija! Zbirka novela prožeta nenormalnom maštom pravoga umjetnika. Smijeh, zabava i seks. Nešto novo ljudima iz toga doba. Pedeset nijansi sivog humanizma. Besmrtno djelo, do kraja svijeta ljudi će uživati čitajući ga.

Humanizam. Antičke ideje i ljudska buntovnost. Kombinacija dvije stvari koje svi mi obožavamo. Svjetlo na kraju srednjeg vijeka? Definitivno.

Adrijan Bogojević, 2.b